PMIndiaData/PMIndiaSum huggingface dataset:
“জনজাতীয় গৌৰৱ দিৱস’ৰ মাধ্যেমেৰে আদিবাসী ঐতিহ্যৰ প্ৰতি গৰ্ব প্ৰকাশ কৰিছো আৰু আদিবাসীসকলৰ উন্নয়ণৰ সংকল্প হৈছে  ‘পঞ্চ পণ’ৰ শক্তিৰ অংশ”

প্ৰধানমন্ত্ৰী নৰেন্দ্ৰ মোদীয়ে কয় যে ৰাষ্ট্ৰই আজি ‘পঞ্চ পণ’ৰ শক্তি লৈ ভগৱান বীৰছা মুণ্ডা আৰু কোটি কোটি জনজাতীয় বীৰৰ সপোন সাকাৰ কৰাৰ বাবে অগ্ৰসৰ হৈছে। ‘‘জনজাতীয় গৌৰৱ দিৱস’ৰ মাধ্যমৰে আদিবাসী ঐতিহ্যক লৈ গৰ্ব প্ৰকাশ কৰাৰ লগতে আদিবাসীসকলৰ উন্নয়ণৰ সংকল্প হৈছে পঞ্চ পণৰ শক্তিৰ অংশ”। ‘জনজাতীয় গৌৰৱ দিৱস’ উপলক্ষে প্ৰধানমন্ত্ৰীয়ে আজি এক ভিডিঅ’ বাৰ্তাৰ জৰিয়তে দেশবাসীক শুভকামনাও জ্ঞাপন কৰে। প্ৰধানমন্ত্ৰীয়ে ‘ভগৱান’ বীৰছা মুণ্ডাৰ প্ৰতি শ্ৰৰ্দ্ধাৰ্ঘ্য নিৱেদন কৰাৰ লগতে কয় আদিবাসী পৰম্পৰাৰ দিন হিচাপে ১৫ নৱেম্বৰৰ দিনটো উদযাপন কৰা হয়, “ভগৱান’ বীৰছা মুণ্ডা কেৱল আমাৰ স্বাধীনতা সংগ্ৰামৰে নায়ক নাছিল, বৰং আমাৰ আধ্যাত্মিক আৰু সাংস্কৃতিক শক্তিৰো এগাৰাকী বাহক আছিল”। প্ৰধানমন্ত্ৰীয়ে স্বাধীনতা সংগ্ৰামত আদিবাসী সম্প্ৰদায়ে আগবঢ়োৱা অনবদ্য অৱদানৰ কথা স্মৰণ কৰাৰ লগতে স্বাধীনতাৰ বাবে জনজাতীয়সকলে কৰা প্ৰধান আন্দোলন তথা যুঁজসমূহৰ কথাও উল্লেখ কৰে। তেওঁ তিলক মাঁঝিৰ নেতৃত্বত হোৱা ‘দমিন সংগ্ৰাম’, বুধু ভগতৰ নেতৃত্বত হোৱা ‘লৰ্কা আন্দোলন’, ‘সিধু-কান্হা ক্ৰান্তী’, ‘তানা ভগত আন্দোলন’, ‘ভেগা ভীল আন্দোলন’, ‘নাইকডা আন্দোলন’, সন্ত জৰিয়া পৰমেশ্বৰ আৰু ৰূপ সিং নায়ক, লিমিডি দাহোদ যুঁজ, মানগড়ৰ গোবিন্দ গুৰু জী আৰু আল্লুৰী সীতাৰাম ৰাজু নেতৃত্ব চলা ‘ৰাম্পা আন্দোলন’ আদিৰ কথাও তেওঁ শ্ৰদ্ধাৰে সোঁৱৰণ কৰে। তেওঁ আদিবাসীসকলৰ অৱদান স্বীকাৰ কৰাৰ লগতে সেয়া কেনে ভাবে উদযাপন কৰাৰ প্ৰয়োজন তাৰো এক তালিকা দাঙি ধৰে। দেশৰ বিভিন্ন প্ৰান্তত স্থাপন কৰা জনজাতীয় সংগ্ৰহালয়ৰ লগতে ‘জন ধন’, ‘গোবৰ্ধন’, ‘বন ধন’, ‘আত্ম সহায়ক গোট’, ‘স্বচ্ছ ভাৰত’, ‘প্ৰধানমন্ত্ৰী আবাস যোজনা’, ‘মাতৃ বন্দনা যোজনা’, ‘গ্ৰামীণ চড়ক যোজনা’, ‘মোবাইল যোগাযোগ’, ‘একলব্য বিদ্যালয়’, ‘৯০ শতাংশ পৰ্যন্ত বনজ সামগ্ৰীৰ বাবে এমএছপি’ৰ দিহা, ‘চিকল-চেল এনিমিয়া’, ‘জনজাতীয় গৱেষণা প্ৰতিষ্ঠান’, ‘ক’ৰোনাৰ বিনামূলীয়া প্ৰতিষেধক’, আৰু ‘মিছন ইন্দ্ৰধনুষ’ আদি আঁচনিয়ে জনজাতীয় লোকসকলকো বাৰুকৈয়ে উপকৃত কৰাৰ কথা উল্লেখ কৰে। প্ৰধানমন্ত্ৰীয়ে আদিবাসীসকলৰ বীৰত্ব, সমূহিক জীৱন আৰু আদিবাসীসকলৰ সমাজিক অন্তৰ্ভূক্তিৰ প্ৰসংগসমূহো বিশেষ ভাবে আঙুলীয়াই দিয়ে। প্ৰধানমন্ত্ৰীয়ে কয়, “আদিবাসীসকলৰ মহান উত্তৰাধিকাৰিত্বৰ পৰা শিকনী লৈ ভাৰতে ইয়াৰ ভৱিষ্যতৰ ৰূপৰেখা তৈয়াৰ কৰিব লাগিব। ইয়াৰ বাবে ‘জনজাতীয় গৌৰৱ দিৱস’ এক সুযোগ আৰু মাধ্যম হৈ উঠিব বুলি মই নিশ্চিত।” DS/KB
কেন্দ্ৰীয় মন্ত্ৰীসভাই স্বীকাৰ্য গেৰাণ্টীসমূহৰ সীমা বঢ়াবলৈ জৰুৰীকালীন ক্ৰেডিট লাইন গেৰাণ্টী আঁচনিৰ কোষ বৃদ্ধিত অনুমোদন দিয়

প্ৰধানমন্ত্ৰী শ্ৰী নৰেন্দ্ৰ মোদীৰ অধ্যক্ষতাত কেন্দ্ৰীয় মন্ত্ৰীসভাই জৰুৰীকালীন ক্ৰেডিট লাইন গেৰাণ্টী আঁচনি (ইচিএলজিএছ)ৰ সীমা ৫০,০০০ কোটি টকা বঢ়াই সেয়া ৪.৫ লাখ কোটি টকাৰ পৰা বঢ়াই পাঁচ লাখ কোটি কৰাক অনুমোদন দিছে। এই অতিৰিক্ত ধনৰাশি বিশেষকৈ আতিথ্য আৰু তাৰ সৈতে সম্পৃক্ত ক্ষেত্ৰসমূহৰ উদ্যমৰ বাবে নিৰ্ধাৰিত কৰা হৈছে। এই বৃদ্ধি আতিথ্য আৰু তাৰ সৈতে সম্পৃক্ত উদ্যমসমূহৰ মাজত কোভিড-১৯ মহামাৰীৰ ফলত হোৱা গভীৰ ব্যৱধানৰ কথা মনত ৰাখি কৰা হৈছে। ৰূপায়নৰ কাৰ্যক্ৰম: ইচিএলজিএছ এক চলিত আঁচনি। মুঠ ৫০,০০০ কোটি টকাৰ এই অতিৰিক্ত ধনৰাশি আতিথ্য আৰু তাৰ সৈতে সম্পৃক্ত ক্ষেত্ৰসমূহৰ উদ্যমৰ ওপৰত ব্যয় কৰা হ'ব। এই ব্যয় এই আঁচনিৰ বৈধতাৰ সময় ৩১ মাৰ্চ ২০২৩ৰ ভিতৰতে ৰূপায়ণ কৰা হ'ব। প্ৰভাৱ: ইচিএলজিএছ আগৰে পৰা চলিথকা এখন আঁচনি আৰু আতিথ্য তথা তাৰ সৈতে সম্পৃক্ত ক্ষেত্ৰসমূহত কোভিড-১৯ মহামাৰীৰ কাৰণে সৃষ্টি হোৱা ব্যৱধানৰ বাবে, চৰকাৰে বিশেষকৈ এই ক্ষেত্ৰসমূহৰ সৈতে জড়িত উদ্যমৰ বাবে ৫০,০০০ কোটি টকাৰ ধনৰাশি নিৰ্ধাৰিত কৰিছে। এই বৃদ্ধিৰ জৰিয়তে ঋণ প্ৰদান কৰা সংস্থাসমূহে এই ক্ষেত্ৰসমূহৰ উদ্যমক কম ব্যয়ত ৫০,০০০ কোটি টকা পৰ্যন্ত অতিৰিক্ত ঋণ দিবৰ বাবে উৎসাহিত কৰি এই ব্যাৱসায়িক উদ্যমসমূহক নিজৰ সঞ্চালন সম্পৰ্কীয় দেনা আদায় দিয়া আৰু নিজৰ ব্যৱসায় অব্যাহত ৰখাত সক্ষম কৰি তোলাৰ পদক্ষেপৰ জৰিয়তে সিবিলাকে সকাহ পাব বুলি আশা কৰা হৈছে। ইচিএলজিএছৰ জৰিয়তে ৫ আগষ্ট ২০২২লৈকে প্ৰায় ৩.৬৭ লাখ কোটি টকাৰ ঋণ মঞ্জুৰ কৰা হৈছে। পটভূমি: বৰ্তমান চলি থকা মহামাৰীয়ে সেই ক্ষেত্ৰসমূহত অত্যন্ত প্ৰতিকূল প্ৰভাৱ পেলালে য'ত মানুহৰ এজনে আনজনৰ সৈতে লগালগি হোৱাৰ অধিক সম্ভাৱনা থাকে আৰু আতিথ্য তথা তাৰ সৈতে সম্পৃক্ত ক্ষেত্ৰসমূহ এই শ্ৰেণীত পৰে। অন্য ক্ষেত্ৰ য'ত দ্ৰুতগতিত উদ্ভূত পুনৰুদ্ধাৰ সঠিক পথলৈ আহিল, তাৰ বিপৰীতে এই ক্ষেত্ৰসমূহত দীৰ্ঘ সময় ধৰি চাহিদা হ্ৰাস অব্যাহত থাকিল। এই স্থিতিয়ে সিবিলাকৰ নিৰ্বাহ আৰু পুনৰুদ্ধাৰৰ প্ৰক্ৰিয়াত সহায়ৰ বাবে উপযুক্ত উপায়ৰ আৱশ্যকতা সৃষ্টি কৰে। তদুপৰি, সিবিলাকৰ উচ্চ সংস্থাপনৰ সম্ভাৱনা আৰু অন্য ক্ষেত্ৰৰ সৈতে সিবিলাকৰ প্ৰত্যক্ষ তথা পৰোক্ষ সম্বন্ধৰ প্ৰতি লক্ষ্য ৰাখি সামগ্ৰিক অৰ্থনৈতিক সংশোধনক সহায় কৰাৰ দৃষ্টিৰেও সিবিলাকৰ পুনৰুদ্ধাৰ আৱশ্যক। এই বাস্তৱিকতা স্বীকাৰ কৰি, কেন্দ্ৰীয় বাজেট ২০২২-২৩ত ইচিএলজিএছৰ বৈধতা মাৰ্চ ২০২৩লৈকে বঢ়াবলৈ আৰু ইচিএলজিএছৰ গেৰাণ্টীযুক্ত কভাৰৰ সীমাত ৫০,০০০ কোটি টকাৰ বৃদ্ধি কৰি মুঠ কভাৰ পাঁচ লাখ কোটি টকা পৰ্যন্ত কৰাৰ ঘোষণা কৰা হয় আৰু অতিৰিক্ত ধনৰাশি বিলেষকৈ আতিথ্য আৰু তাৰ সৈতে সম্পৃক্ত ক্ষেত্ৰসমূহৰ উদ্যমৰ বাবে নিৰ্ধাৰিত কৰা হয়। টীকাকৰণৰ উচ্চ স্তৰ, প্ৰতিবন্ধকতাৰ পৰা ইতিবাচক ৰূপত প্ৰত্যাৱৰ্তন আৰু সামগ্ৰিক অৰ্থনৈতিক সংশোধনৰ পৰিস্থিতিয়ে এই ক্ষেত্ৰসমূহতো চাহিদাৰ নিৰন্তৰ বৃদ্ধিৰ স্থিতি সৃষ্টি কৰিছে। এই অতিৰিক্ত গেৰাণ্টী কভাৰৰ জৰিয়তে এই ক্ষেত্ৰসমূহ দ্ৰুতগতিত উজ্জীৱিত হোৱাত সহায় হ'ব বুলি আশা কৰা হৈছে।
অন্ধ্ৰপ্ৰদেশৰ বিশাখাপট্টনমত ইণ্ডিয়ান ইনষ্টিটিউট অৱ পেট্র’লিয়াম এণ্ড এনার্জি(আইআইপিই) স্থাপনৰ সিদ্ধান্তত কেবিনেটৰ অনুমোদন

প্রধানমন্ত্রী শ্রী নৰেন্দ্র মোদীৰ অধ্যক্ষতাত অনুষ্ঠিত কেবিনেট বৈঠকত সংসদত ‘এক ৰাষ্ট্ৰীয় গুৰুত্বপূর্ণ সংস্থা হিচাপে গঢ়ি তুলিবলৈ’ উত্থাপিত এক আইনৰ ভিত্তিত অন্ধ্রপ্রদেশৰ বিশাখাপট্টনমত ইণ্ডিয়ান ইনষ্টিটিউট অৱ পেট্ৰ’লিয়াম এণ্ড এনার্জি(আইআইপিই) প্ৰতিষ্ঠান স্থাপনৰ সিদ্ধান্তত অনুমোদন জনোৱা হয়। এই প্ৰতিষ্ঠানটোৰ প্ৰশাসনিক কাঠামোৰ সমান্তৰালভাৱে আইআইটিৰ দৰে ডিগ্রী প্রদানৰ আইনী ব্যৱস্থাও থাকিব। এই প্রতিষ্ঠানটোক পেট্র’লিয়ামৰ লগতে সংশ্লিষ্ট অন্যান্য শক্তি খণ্ডৰ এক উৎকর্ষ কেন্দ্র হিচাপে গঢ়ি তোলাৰ অৰ্থে আৰু এখন আইন প্ৰণয়ন কৰা হ’ব। আইআইপিই স্থাপন বাবে কেবিনেটে ৬৫৫.৪৬ কোটি টকা মূলধনী ব্যয় হিচাপে অনুমোদন জনাইছে। তদুপৰি, এটা জমা পুঁজি গঢ়ি তুলিবলৈ ২০০ কোটি টকা চৰকাৰৰ ফালৰ পৰাও প্ৰদান কৰা হ’ব। এই পুঁজিত অৱশ্যে তেল সংস্থাসমূহৰ ফালৰ পৰাও ২০০ কোটি টকাৰ বৰঙণি লোৱা হ’ব। পেট্ৰ’লিয়াম খণ্ডত দক্ষ মানৱ সম্পদ সৃষ্টি কৰা আৰু খণ্ডটোৰ বিকাশৰ বাবে গৱেষণামুলক কাৰ্য-কলাপৰ প্ৰচাৰৰ উদ্দেশ্যে অন্ধ্ৰপ্ৰদেশ চৰকাৰে ‘অন্ধ্ৰপ্ৰদেশ ৰিঅৰ্গেনাইডেচন আইন, ২০১৪’ ৰ ১৩ নং অনূচ্ছেদ অনুসৰি এই প্ৰতিষ্ঠান স্থাপনৰ প্ৰস্তাৱ দিছিল। আইআইপিইৰ পাঠ্যক্ৰমিক শিক্ষা আৰু গৱেষণামুলক কাম-কাজে বিশাখাপট্টনমৰ কেজি-বেছিন শোধনাগাৰৰ খণ্ডভিত্তিক কাম-কাজ আৰু কাকিনাড়াত স্থাপনৰ পৰিকল্পনা কৰা পেট্ৰ’কেমিকেল চৌহদৰ নিৰ্মাণত যথেষ্ট সহায় কৰিব। পটভূমিঃ অন্ধ্রপ্রদেশ চৰকাৰে আইআইপিই স্থাপনৰ উদ্দেশ্যে ইতিমধ্যে বিনামুলীয়াকৈ ২০০একৰ ভূমি আবণ্টন দিছে। বিশাখাপট্টনম জিলাৰ সাব্বাভৰম মণ্ডলত এই প্রতিষ্ঠানটি স্থাপন কৰা হ’ব। অন্ধ্র বিশ্ববিদ্যালয়ৰ চৌহদত ২০১৬-১৭ শিক্ষা বর্ষত পেট্ৰ’লিয়াম ইঞ্জিনিয়াৰিং আৰু কেমিকেল ইঞ্জিনিয়াৰিং পাঠ্যক্ৰম শুভাৰম্ভ কৰাৰ বাবে আইআইপিইৰ এটা অস্থায়ী স্থানো চিহ্নিত কৰা হৈছে। এই প্ৰতিষ্ঠানটোৰ চোৱা-চিতাৰ দায়িত্ব আইআইটি, খড়গপুৰৰ।
প্ৰধানমন্ত্ৰীয়ে ঔষধ ক্ষেত্ৰৰ প্ৰথম বৈশ্বিক নৱোন্মেষণ শীৰ্ষ সন্মিলনৰ উদ্ঘাটন কৰ

প্ৰধানমন্ত্ৰী শ্ৰী নৰেন্দ্ৰ মোদীয়ে ঔষধ ক্ষেত্ৰৰ প্ৰথম বৈশ্বিক নৱোন্মেষণ শীৰ্ষ সন্মিলনৰ উদ্ঘাটন কৰে। এই উপলক্ষে কেন্দ্ৰীয় মন্ত্ৰী ডাঃ মনসুখ মন্দাভিয়াও উপস্থিত আছিল। সভাত ভাষণ দি প্ৰধানমন্ত্ৰীয়ে কয় যে মহামাৰীয়ে ঔষধ ক্ষেত্ৰক কেন্দ্ৰলৈ আনি দিছে। লাগে জীৱনশৈলী হওক বা ঔষধ হওক, চিকিৎসা প্ৰযুক্তি হওক বা ভেকচিন হওক, স্বাস্থ্য-যতনৰ প্ৰতিটো পদক্ষেপে যোৱা দুটা বছৰত সমগ্ৰ পৃথিৱীৰ মনোযোগ আকৰ্ষণ কৰিছে। এই সন্দৰ্ভত প্ৰধানমন্ত্ৰীয়ে কয় যে ভাৰতীয় ঔষধ উদ্যোগেও প্ৰত্যাহ্বানৰ অনুৰূপ প্ৰদৰ্শন কৰিলে। শ্ৰী মোদীয়ে কয়, "বৰ্তমান দিনবিলাকত, ভাৰতীয় স্বাস্থ্য-যতন ক্ষেত্ৰৰ দ্বাৰা অৰ্জিত বৈশ্বিক বিশ্বাসৰ জৰিয়তে ভাৰতে "পৃথিৱীৰ ফাৰ্মাচী"ৰ ৰূপত পৰিচয় লাভ কৰে।" প্ৰধানমন্ত্ৰীয়ে বিস্তৃতভাৱে কয়, "ভাল স্বাস্থ্যৰ আমাৰ পৰিভাষা কেৱল আমাৰ ভৌতিক সীমান্ততে সীমাবদ্ধ নহয়। আমি সম্পূৰ্ণ মানৱ জাতিৰ মংগলত বিশ্বাস কৰো আৰু আমি কোভিড-১৯ বৈশ্বিক মহামাৰীৰ সময়ত সমগ্ৰ পৃথিৱীক আমাৰ এই উৎকৃষ্ট ধাৰণাৰে ভালদৰে পৰিচিত কৰাই দিলো।" প্ৰধানমন্ত্ৰীয়ে কয়, "আমি মহামাৰীৰ প্ৰথম লহৰৰ সময়ত ১৫০তকৈও অধিক দেশক জীৱন ৰক্ষক ঔষধ আৰু চিকিৎসা উপকৰণ যোগান ধৰিলো। আমি ইয়াৰ লগতে এই বছৰ প্ৰায় ১০০খন দেশক কোভিডৰ টীকাৰ ৬৫ নিযুততকৈও অধিক খোৰাকৰ যোগান ধৰিলো।" প্ৰধানমন্ত্ৰীয়ে নৱোন্মেষণৰ বাবে দেশত এনেকুৱা উৎকৃষ্ট পৰিৱেশ বা বাতাবৰণ সৃষ্টি কৰাৰ পৰিকল্পনা কৰে যি ভাৰতক ঔষধৰ অনুসন্ধান আৰু অভিনৱ চিকিৎসা উপকৰণত অগ্ৰণী কৰি তুলিব। তেওঁ কয় যে সকলো হিতধাৰকৰ সৈতে ব্যাপক পৰামৰ্শৰ ভিত্তিত প্ৰভাৱশালী নীতিগত উপায় অৱলম্বন কৰি থকা হৈছে। প্ৰধানমন্ত্ৰীয়ে কয় যে ভাৰতত বৈজ্ঞানিক আৰু প্ৰযুক্তিবিদসকলৰ এটা বৃহৎ সমষ্টি আছে যাৰ উদ্যোগক নতুন উচ্চতালৈ লৈ যোৱাৰ উৎকৃষ্ট ক্ষমতা আছে। প্ৰধানমন্ত্ৰীয়ে কয়, "এই উৎকৃষ্ট ক্ষমতাৰ ব্যৱহাৰ 'ভাৰতত অনুসন্ধান কৰা আৰু নিৰ্মাণ'ত কৰা হওক।" প্ৰধানমন্ত্ৰীয়ে স্বদেশত বিশিষ্ট ক্ষমতাক বিকশিত কৰাৰ ওপৰত বিশেষ জোৰ দিয়ে। প্ৰধানমন্ত্ৰীয়ে অনুৰোধ কৰি কয়, আজি যেতিয়া ভাৰতৰ ১.৩ আৰব মানুহে ভাৰতক 'আত্মনিৰ্ভৰ' কৰি তোলাৰ সামগ্ৰীৰ নিৰ্মাণত দ্ৰুততা অনাৰ বিষয়ে গম্ভীৰভাৱে ভবা দৰকাৰ। এই তৎপৰতাত ভাৰতে নিশ্চিতভাৱে বিজয় সাব্যস্ত কৰিব লাগিব।" প্ৰধানমন্ত্ৰীয়ে সকলো হিতধাৰকক 'ভাৰতত ধাৰণা বিকশিত কৰিবলৈ, ভাৰতত নৱোন্মেষণ কৰিবলৈ, ভাৰতত নিৰ্মাণ কৰিবলৈ আৰু পৃথিৱীৰ বাবে নিৰ্মাণ কৰিবলৈ' নিমন্ত্ৰণ জনায়। প্ৰধানমন্ত্ৰীয়ে এইবুলি কৈ নিজৰ ভাষণ সামৰে, "নিজৰ প্ৰকৃত শক্তি চিনাক্ত কৰক আৰু সমগ্ৰ বিশ্বৰ সেৱা কৰক।"
ৰাষ্ট্ৰীয় খনিজ নীতি, ২০১৯ত কেবিনেটৰ অনুমোদন

প্ৰধানমন্ত্ৰী নৰেন্দ্ৰ মোদীৰ অধ্যক্ষতাত অনুষ্ঠিত কেন্দ্ৰীয় কেবিনেট বৈঠকত ৰাষ্ট্ৰীয় খনিজ নীতি, ২০১৯ত অনুমোদন জনাইছে৷ লাভালাভঃ এই নতুন ৰাষ্ট্ৰীয় খনিজ নীতি কার্যকৰী হ’লে বিধিসমূহে ভৱিষ্যতে দীৰ্ঘদিন ধৰি খনি খণ্ডৰ উন্নয়ন সাধন কৰিব৷ তদুপৰি, খনিজাত প্রকল্পসমূহৰ জৰিয়তে অসুবিধাৰ সন্মুখীন হোৱা লোক, বিশেষকৈ জনজাতি অঞ্চলত বসবাস কৰা লোকসকলকৰ বিষয়সমূহৰ প্রতিও গুৰু্ত্ব আৰোপ কৰা হ’ব৷ উদ্দেশ্যসমূহঃ ৰাষ্ট্ৰীয় খনিজ নীতি, ২০১৯ৰ লক্ষ্য আৰু স্বচ্ছতা অনা, আৰু ভালদৰে নিয়ন্ত্রণ ব্যৱস্থাৰ লগতে ইয়াৰ প্ৰয়োগ, সামাজিক আৰু আর্থিক বিকাশৰ মাজত ভাৰসাম্য বজাই ৰখাৰ লগতে দীর্ঘদিনীয়া খনি সম্পৰ্কীয় কাম-কাজ চলাই যাব৷ সবিশেষঃ ৰাষ্ট্ৰীয় খনিজ নীতিৰ ভিতৰত যি ব্যৱস্থা আছে, তাৰ লক্ষ্য খনি খণ্ডক আৰু উন্নীত কৰা। খনিজ সম্পদৰ অনুসন্ধানত বেচৰকাৰী খণ্ডক আৰু উৎসাহিত কৰা, বিভিন্ন খনিসমূহক একত্ৰীকৰণ কৰা আৰু তাৰ অধিগ্রহণ, বেচৰকাৰী খণ্ডক খনিৰ লিজত হস্তান্তৰ কৰা আৰু সমৰ্পিত খনিজ কৰিড’ৰ নিৰ্মাণ কৰাটোও ইয়াৰ লক্ষ্য। ২০১৯ৰ নীতিত খনি সম্পৰ্কীয় কাম-কাজক উদ্যোগৰ মর্যাদা প্ৰদান কৰাৰ প্রস্তাৱ লোৱা হৈছে যাতে, ইয়াৰ দ্বাৰা বেচৰকাৰী খণ্ড উৎসাহিত হয় আৰু বিদেশত খনিজ সম্পদ অধিগ্রহণত বেচৰকাৰী খণ্ডসমূহ অগ্রসৰ হয়। এই নীতিত লগতে উল্লেখ কৰা হৈছে, দীর্ঘম্যাদী আমদানি-ৰপ্তানি নীতি বেচৰকাৰী খণ্ডক সহায় কৰিব, যাতে তেওঁলোকৰ ব্যৱসায়ৰ পৰিকল্পনা আৰু স্থায়ীত্ব আৰু অধিক ভালদৰে কৰিব পৰাৰ যায়। চৰকাৰী খণ্ডৰ যিবোৰ খনি খনি অব্যৱহূত হৈ আছে, সেইবোৰ নিলামত কৰাৰ কথাও কোৱা হৈছে এই নীতিত, যাতে ইয়াত বেচৰকাৰী খণ্ডইও অংশ গ্ৰহণ কৰিব পাৰে। বেচৰকাৰী খণ্ডক সহায় কৰিবলৈ বিশ্ব বেংকিঙকে ধৰি কৰ ব্যৱস্থাত সমতা স্থাপনৰ প্রচেষ্টাৰ সন্দৰ্ভতো এই নতুন নীতিত ব্যৱস্থা কৰা হৈছে৷ ‘মেক ইন ইণ্ডিয়া’ প্ৰচেষ্টাৰ জৰিয়তে ৰাষ্ট্ৰীয় খনিজ নীতিত পৰিৱর্তন সাধন কৰা হৈছে। এই নীতিত ই-প্ৰশাসন নিয়ন্ত্রিত পদ্ধতি, সজাগতা আৰু তথ্য প্রচাৰকো অন্তর্ভুক্ত কৰা হৈছে। এই নতুন নীতিত উপকূলীয় জলপথ আৰু অন্তর্দেশীয় জল পৰিবহণৰ ওপৰতো জোৰ দিয়া হৈছে৷
শ্ৰীলংকাৰ কলম্বোত বিমষ্টেক প্ৰযুক্তি হস্তান্তৰ কেন্দ্ৰ স্থাপনৰ বাবে ভাৰতৰ সহযোগিতাৰ চুক্তিত কেবিনেটৰ অনুমোদ

প্ৰধানমন্ত্ৰী শ্ৰী নৰেন্দ্ৰ মোদীৰ অধ্যক্ষতাত অনুষ্ঠিত কেন্দ্ৰীয় কেবিনেটে বহুক্ষেত্ৰীয় কাৰিকৰী আৰু অৰ্থনৈতিক সহযোগিতাৰ বাবে বংগোপসাগৰীয় উদ্যোগ (বিমষ্টেক) প্ৰযুক্তি হস্তান্তৰ সুবিধা (টিটিএফ) স্থাপনৰ বাবে ভাৰতৰ দ্বাৰা এখন সহযোগিতা চুক্তিত অনুমোদন জনাইছে। ৩০ মাৰ্চ,২০২২ত কলম্বোত অনুষ্ঠিত পঞ্চম বিমষ্টেক ছামিটত বিমষ্টেক সদস্যসকলে এই চুক্তিত স্বাক্ষৰ কৰিছিল। বিমষ্টেক টিটিএফৰ মূল লক্ষ্য হৈছে প্ৰযুক্তি হস্তান্তৰ, অভিজ্ঞতাৰ আদান-প্ৰদান আৰু সামৰ্থ্য বিকাশৰ প্ৰসাৰৰ জৰিয়তে বিমষ্টেকৰ সদস্য ৰাষ্ট্ৰসমূহৰ মাজত প্ৰযুক্তি হস্তান্তৰৰ ক্ষেত্ৰত সহযোগিতা সমন্বয়, সুবিধা আৰু শক্তিশালী কৰা টিটিএফে অন্যান্য বিষয়ৰ লগতে তলত উল্লেখ কৰা অগ্ৰাধিকাৰ ক্ষেত্ৰসমূহত জৈৱ প্ৰযুক্তি, নেন’প্ৰযুক্তি, তথ্য আৰু যোগাযোগ প্ৰযুক্তি, মহাকাশ প্ৰযুক্তিৰ প্ৰয়োগ, কৃষি প্ৰযুক্তি, খাদ্য প্ৰক্ৰিয়াকৰণ প্ৰযুক্তি, ঔষধ প্ৰযুক্তিৰ স্বয়ংক্ৰিয়কৰণ, নতুন আৰু নবীকৰণযোগ্য শক্তিত প্ৰযুক্তি হস্তান্তৰৰ সুবিধা প্ৰদান কৰিব প্ৰযুক্তি স্বয়ংক্ৰিয়কৰণ, নতুন আৰু নবীকৰণযোগ্য শক্তি প্ৰযুক্তি, মহাসাগৰবিজ্ঞান, পাৰমাণৱিক প্ৰযুক্তি প্ৰয়োগ, ই-আৱৰ্জনা আৰু কঠিন আৱৰ্জনা ব্যৱস্থাপনা প্ৰযুক্তি, স্বাস্থ্য প্ৰযুক্তি, দুৰ্যোগৰ আশংকা হ্ৰাস আৰু জলবায়ু পৰিৱৰ্তন অভিযোজনৰ বাবে প্ৰাসংগিক প্ৰযুক্তি। টিটিএফৰ এটা গভৰ্নিং ব’ৰ্ড থাকিব আৰু টিটিএফৰ কাৰ্য্যকলাপৰ সামগ্ৰিক নিয়ন্ত্ৰণ গভৰ্নিং ব’ৰ্ডৰ ওপৰত থাকিব। গভৰ্নিং ব’ৰ্ডত প্ৰতিখন সদস্য ৰাষ্ট্ৰৰ পৰা এজন মনোনীত ব্যক্তি থাকিব। বিমষ্টেক টিটিএফৰ আশা কৰা ফলাফলসমূহ হ’ল- ১. বিমষ্টেক দেশসমূহত উপলব্ধ প্ৰযুক্তিৰ ডাটাবেংক। ২. প্ৰযুক্তি হস্তান্তৰ ব্যৱস্থাপনা, মানদণ্ড, স্বীকৃতি, মেট্ৰ'লজী, পৰীক্ষণ আৰু মানাংকন সুবিধাৰ ক্ষেত্ৰত ভাল পদ্ধতিৰ তথ্যৰ ভঁৰাল। ৩. সামৰ্থ্য বিকাশ, উন্নয়নৰ অভিজ্ঞতা আৰু ভাল পদ্ধতিৰ ভাগ-বতৰা। ৪. বিমষ্টেক দেশসমূহৰ মাজত প্ৰযুক্তিৰ হস্তান্তৰ আৰু ব্যৱহাৰ।
আইচলেণ্ডৰ প্ৰধানমন্ত্ৰীৰ সৈতে প্ৰধানমন্ত্ৰী শ্ৰী নৰেন্দ্ৰ মোদীৰ বৈঠক

প্ৰধানমন্ত্ৰী শ্ৰী নৰেন্দ্ৰ মোদীয়ে দ্বিতীয় ভাৰত-নৰ্ডিক সন্মিলনৰ সময়ত কোপেনহেগেনত আইচলেণ্ডৰ প্ৰধানমন্ত্ৰী শ্ৰীমতী কাট্ৰিন জেকবচডট্টিৰৰ সৈতে দ্বিপাক্ষিক বৈঠকত মিলিত হয়। ২০১৮ চনৰ এপ্ৰিলত ষ্টকহোমত অনুষ্ঠিত প্ৰথম ভাৰত-নৰ্ডিক সন্মিলনৰ সময়ত তেওঁলোকৰ প্ৰথম বৈঠকৰ কথা স্মৰণ কৰে দুয়োগৰাকী প্ৰধানমন্ত্ৰীয়ে। তেওঁলোকে উল্লেখ কৰে যে এই বছৰ দুয়োখন দেশে কূটনৈতিক সম্পৰ্ক স্থাপনৰ ৫০ তম বাৰ্ষিকী উদযাপন কৰিছে। দুয়োগৰাকী নেতাই বিশেষকৈ জিঅ’ থাৰ্মেল এনাৰ্জি, সমুদ্ৰ ভিত্তিক অৰ্থনীতি, উত্তৰ মেৰু সংক্ৰান্তীয়, পুনৰনৱীকৰণযোগ্য শক্তি, মীন পালন, খাদ্য প্ৰক্ৰিয়াকৰণ, ডিজিটেল বিশ্ববিদ্যালয়কে ধৰি শিক্ষা আৰু সংস্কৃতিৰ ক্ষেত্ৰত অৰ্থনৈতিক সহযোগিতা অধিক শক্তিশালী কৰাৰ উপায়ৰ বিষয়ে আলোচনা কৰে। বিশেষকৈ জিঅ’ থাৰ্মেল এনাৰ্জি হৈছে এনে এক ক্ষেত্ৰ য’ত আইচলেণ্ডৰ বিশেষ দক্ষতা আছে, আৰু দুয়োপক্ষই এই খণ্ডত দুয়োখন দেশৰ বিশ্ববিদ্যালয়ৰ মাজত সহযোগিতাৰ বৃদ্ধিৰ ওপৰত গুৰুত্ব আৰোপ কৰিছে। প্ৰধানমন্ত্ৰী শ্ৰী মোদীয়ে লিংগ সমতাৰ প্ৰচাৰৰ ক্ষেত্ৰত প্ৰধানমন্ত্ৰী জেকবচডট্টিৰৰ ব্যক্তিগত প্ৰচেষ্টাৰ প্ৰশংসা কৰে আৰু এই ক্ষেত্ৰত ভাৰতৰ অগ্ৰগতিৰ বিষয়ে তেওঁক অৱগত কৰে। এই বৈঠকত ভাৰত-ইএফটিএ বাণিজ্য আলোচনা ত্বৰান্বিত কৰাৰ বিষয়েও আলোচনা কৰা হৈছিল। আঞ্চলিক আৰু গোলকীয় উন্নয়নৰ ওপৰতো এই বৈঠকত আলোচনা হৈছিল।
দীপাৱলীৰ পূৰ্ব সন্ধ্যা, প্ৰধানমন্ত্ৰী ২৩ অক্টোবৰত অযোধ্যালৈ যা

দীপাৱলীৰ পূৰ্ব সন্ধ্যা, প্ৰধানমন্ত্ৰী শ্ৰী নৰেন্দ্ৰ মোদীয়ে ২৩ অক্টোবৰত উত্তৰ প্ৰদেশৰ অযোধ্যা ভ্ৰমণ কৰিব। প্ৰধানমন্ত্ৰীয়ে সন্ধিয়া প্ৰায় পাঁচ বজাত ভগৱান শ্ৰী ৰামলালা বিৰাজমান দৰ্শন আৰু পূজা কৰিব আৰু ইয়াৰ পিছত শ্ৰী ৰাম জন্মভূমি তীৰ্থ ক্ষেত্ৰস্থল নিৰীক্ষণ কৰিব। সন্ধিয়া প্ৰায় ৫:৪৫ বজাত প্ৰধানমন্ত্ৰীয়ে প্ৰতিকাত্মক ভগৱান শ্ৰী ৰামৰ ৰাজ্যাভিষেক কৰিব। গধুলি প্ৰায় ৬:৩০ বজাত প্ৰধানমন্ত্ৰীয়ে সৰযু নদীৰ নিউ ঘাটত আৰতী চাব। ইয়াৰ পাছত প্ৰধানমন্ত্ৰীৰ দ্বাৰা ভব্য দীপোৎসৱ সমাৰোহৰ শুভাৰম্ভ কৰা হ'ব। এই বছৰ, দীপোৎসৱৰ ষষ্ঠ সংস্কৰণ আয়োজন কৰা হৈছে আৰু এই প্ৰথমবাৰৰ বাবে প্ৰধানমন্ত্ৰীয়ে এই সমাৰোহত ব্যক্তিগত ৰূপত ভাগ ল'ব। এই উপলক্ষে ১৫ লাখতকৈ অধিক বন্তি প্ৰজ্বলন কৰা হ'ব। দীপোৎসৱৰ সময়ত বিভিন্ন ৰাজ্যৰ বিভিন্ন নৃত্য ৰূপৰ লগতে পাঁচটা এনিমেটেড দৃশ্য আৰু এঘাৰটা ৰামলীলা দৃশ্যও প্ৰদৰ্শন কৰা হ'ব। প্ৰধানমন্ত্ৰীয়ে ভব্য মিউজিকেল লেজাৰ শ্ব'ৰ লগতে সৰযু নদীৰ তীৰত ৰাম কী পেড়ীত 3-ডি হল'গ্ৰাফিক প্ৰজেক্সন মেপিং শ্ব'ও চাব।
‘শিৱগিৰি তীৰ্থযাত্ৰা’ৰ ৯০ বৰ্ষপূৰ্তি আৰু ‘ব্ৰহ্ম বিদ্যালয়’ৰ সোণালী জয়ন্তী উপলক্ষে যুটীয়াভাবে ‘৭ লোক কল্যাণ মাৰ্গ’ত অনুষ্ঠিত কৰা বছৰজোৰা কাৰ্যক্ৰমৰ শুভাৰম্ভ অনুষ্ঠানত অংশ গ্ৰহণ কৰিব প্ৰধানমন্ত্ৰীয়

শিৱগিৰি তীৰ্থযাত্ৰাৰ ৯০ বৰ্ষপূৰ্তি আৰু ৭ লোক কল্যাণ মাৰ্গত থকা ব্ৰহ্ম বিদ্যালয়ৰ সোণালী জয়ন্তী উপলক্ষে যুটীয়াভাবে অনুষ্ঠিত কৰা বছৰজোৰা কাৰ্যক্ৰমৰ ২৬ এপ্ৰিল, ২০২২ৰ পুৱা ১০.৩০ বজাত ৭ লোক কল্যাণ মাৰ্গত অনুষ্ঠিত হ’ব লগা শুভাৰম্ভ অনুষ্ঠানত অংশ গ্ৰহণ কৰিব প্ৰধানমন্ত্ৰী শ্ৰী নৰেন্দ্ৰ মোদীয়ে। অনুষ্ঠানত প্ৰধানমন্ত্ৰীয়ে সমাৰোহ উপলক্ষে যুগুতাই উলিওৱা প্ৰতীকটোও আনুষ্ঠানিক ভাবে উন্মোচন কৰিব। ‘শিৱগিৰি তীৰ্থযাত্ৰা’ আৰু ‘ব্ৰহ্ম বিদ্যালয়’, এই দুয়োটা অনুষ্ঠানেই বিশিষ্ট সমাজ-সংস্কাৰক শ্ৰী নাৰায়াণা গুৰুৰ মাৰ্গদৰ্শন আৰু আশীৰ্বাদৰে আৰম্ভ কৰা হৈছিল। প্ৰতিটো বছৰৰ ৩০ ডিচেম্বৰৰ পৰা ১ জানুৱাৰীলৈ তিনিদিনীয়া কাৰ্যসূচীৰে তিৰিৱনন্তপুৰমৰ ‘শিৱগিৰি তীৰ্থযাত্ৰা’ অনুষ্ঠিত কৰা হয়। তীৰ্থযাত্ৰা সন্দৰ্ভত শ্ৰী নাৰায়াণা গুৰুয়ে ব্যক্ত কৰা অভিপ্ৰায় অনুসৰি এই যাত্ৰাৰ জৰিয়তে মানুহৰ মাজত বিস্তৃত ৰূপত জ্ঞান অন্বেষণৰ ভাব জাগৃত কৰাৰ লগতে তীৰ্থযাত্ৰীসকলৰ সৰ্বাংগীণ বিকাশ আৰু সমৃদ্ধিত এই তীৰ্থ যাত্ৰাই সহযোগিতা আগবঢ়াব। এই তীৰ্থযাত্ৰাত সেয়ে আঠোটা বিষয়ত গুৰুত্ব দিয়া হয়। সেয়া হৈছে: শিক্ষা, পৰিচ্ছন্নতা, পৰিশীলতা, হস্তকলা, বেহা আৰু বাণিজ্য, কৃষি, বিজ্ঞান আৰু প্ৰযুক্তি আৰু সংহত প্ৰয়াস। ১৯৩৩ চনত কেইগৰাকীমান তীৰ্থযাত্ৰীৰে আৰম্ভ হোৱা এই তীৰ্থযাত্ৰাই এতিয়ালৈ দক্ষিণ ভাৰতৰ অন্যতম গুৰুত্বপূৰ্ণ কাৰ্যক্ৰমৰ ৰূপ ধাৰণ কৰিছে। প্ৰতিবছৰে পৃথিৱীৰ বিভিন্ন প্ৰান্তৰ পৰা জাতি, ধৰ্ম, বৰ্ণ, সম্প্ৰদায় আৰু ভাষা নিৰ্বিশেষে লাখ লাখ লোকে শিৱগিৰি দৰ্শন কৰাৰ লগতে এই তীৰ্থযাত্ৰাত অংশগ্ৰহণ কৰেহি। শ্ৰী নাৰায়াণা গুৰুৱে সমভাৱ আৰু সন্মানৰে সকলো ধৰ্ম মূলমন্ত্ৰসমূহৰ পাঠ দান কৰি সমাজত এক বিশিষ্ট স্থান গ্ৰহণ কৰিবলৈ সক্ষম হৈছে। এই দৃষ্টিভংগীক বাস্তৱায়িত কৰিবলৈকে শিৱগিৰিত ‘ব্ৰহ্ম বিদ্যালয়’ স্থাপন কৰা হৈছিল। ব্ৰহ্ম বিদ্যালয়ে ভাৰতীয় দৰ্শন সন্দৰ্ভত বিশেষ ভাবে যুগুতোৱা এক ৭ বছৰীয়া পাঠ্যক্ৰমৰ শিক্ষাদান কৰে। এই পাঠ্যক্ৰমত শ্ৰী নাৰায়াণা গুৰু প্ৰণিত গ্ৰন্থাৱলীৰ লগতে বিশ্বৰ সকলো গুৰুত্বপূৰ্ণ ধৰ্মৰ শাস্ত্ৰসমূহকো সামৰি লোৱা হৈছে।
মহাৰাষ্ট্রৰ যাবাৎমল পৰিদর্শন প্রধানমন্ত্রীৰ, ২০২২ চনৰ ভিতৰত দেশৰ সকলোৱে পাব ঘৰ

শ্রী নৰেন্দ্র মোদীয়ে আজি প্রধানমন্ত্রী আবাস যোজনাৰ (পিএমএৱাই) অধীনত ঘৰ লাভ কৰা ভালেমান লোকৰ হাতত ঘৰৰ ছাবি তুলি দিয়ে। তেওঁ কয়, পিএমএৱাই প্রকল্পৰ অধীনত যাবাৎমলত প্রায় ১৪,৫০০টা নতুন ঘৰ নিৰ্মাণ কৰা হৈছে। আগন্তুক ২০২২ চনৰ ভিতৰত দেশৰ ‘সকলোৰে বাবে ঘৰ’ – চৰকাৰ এই লক্ষ্যত উপনীত হ’ব। মানুহে এটা পকী ঘৰত বাস কৰাৰ স্বপ্ন পূৰণ কৰিব এই ঘৰসমূহে। প্ৰধানমন্ত্ৰীয়ে মহাৰাষ্ট্র গ্রামীণ জীৱন-জীৱিকা মিশ্যনৰ অধীনত আত্মসহায়ক গোটসমূহৰ মহিলাসকলৰ হাতত চেক আৰু প্ৰমাণপত্ৰও তুলি দিয়ে। প্রধানমন্ত্রীয়ে লগতে কয়, যাবাৎমলৰ অনুষ্ঠান উন্নয়নৰ পঞ্চধাৰেই এক সম্প্রসাৰিত অংশ, যাৰ মাধ্যমেৰে শিশুসকলৰ শিক্ষা, যুৱক-যুৱতীসকলৰ জীৱন-জীৱিকা, প্রবীণ নাগৰিকসকলৰ বাবে ঔষধ, কৃষকসকলৰ কৰ তথা জন-অভিযোগ নিষ্পত্তিৰ দৰে বিষয়সমূহ কার্যকৰী কৰা হৈ থাকে। প্রধানমন্ত্রীয়ে আজি বুতাম টিপি ৫০০ কোটি টকাৰ বিভিন্ন পথ নিৰ্মাণ প্রকল্পোৰো আধাৰশিলা মুকলি কৰে। তেওঁ ভিডিঅ’ লিংকৰ মাধ্যমেৰে হামসফৰ আজনি (নাগপুৰ)-পুণেৰ মাজত পতাকা দেখুৱাই ৰে’যাত্ৰাৰ শুভাৰম্ভ কৰে। প্রধানমন্ত্রীয়ে কয়, পথ আৰু ৰে’ল প্ৰকল্পৰ মাধ্যমেৰে যোগাযোগ ব্যৱস্থাৰ উন্নতি ঘটোৱাৰ মাধ্যমেৰেই উন্নয়ন সম্ভৱপৰ হৈ উঠিব আৰু বর্তমান এই প্রকল্পসমূহৰ দ্বাৰা যাবাৎমল আৰু নিকটৱর্তী এলেকাৰ সৰ্বাঙ্গীন উন্নয়ন সম্ভৱ হ’ব। আজি ইয়াতেই আয়োজন কৰা এক গনসভাত প্রধানমন্ত্রীয়ে কয়, পুলৱামাৰ আক্ৰমণৰ ঘটনাৰ পৰিপ্ৰেক্ষিতত আমি সকলো গভীৰ শোকত আছো। মহাৰাষ্ট্রৰ দুই সাহসী জোৱানেও দেশৰ বাবে তেওঁলোকৰ জীৱন উছৰ্গা কৰিছে। আমি এই ঘটনাত পৰিয়ালৰ লোক হেৰুওৱা শোকসন্তপ্ত পৰিয়ালৰ প্ৰতি সমবেদনা জনাইছো। শ্বহীদসকলৰ অৱদান কেতিয়াও অথলে যাবলৈ দিয়া নহ’ব। পৰৱর্তী পদক্ষেপ গ্ৰহণ কৰাৰ বাবে সময়, স্থান আৰু তদন্ত পদ্ধতিৰ ক্ষীপ্ৰতা আৰু তীব্ৰতা নিৰ্ধাৰণৰ বাবে দেশৰ নিৰাপত্তা বাহিনীক পূর্ণ স্বাধীনতা দিয়া হৈছে, এনেদৰে কয় প্ৰধানমন্ত্ৰী মোদীয়ে। আমি যদিহে আমাৰ স্বপ্নৰ বাস্তৱায়ন আৰু দেশৰ উন্নয়ন কৰি থাকো তেন্তে সেয়া আমাৰ দেশৰ সাহসী সেনাসকলৰ ত্যাগৰ বাবেই সম্ভৱ হৈছে বুলিও উল্লেখ কৰে প্ৰধানমন্ত্ৰীয়ে। প্রধানমন্ত্রীয়ে লগতে কয়, ছিক্‌ল চেল ৰোগৰ চিকিত্সাৰ বাবে গৱেষণাৰ বাবে চন্দ্রপুৰত এটা গৱেষণা কেন্দ্র নিৰ্মাণ কৰা হৈছে। এই অনুষ্ঠানতে প্রধানমন্ত্রীয়ে সহস্ত্রকুণ্ড একলব্য আদৰ্শ আবাসিক বিদ্যালয়খনো উদ্বোধন কৰে। ১৫ একৰ ভূমিত নিৰ্মাণ কৰা এই বিদ্যালয়ত ভালেমান অত্যাধুনিক সুযোগ-সুবিধা সন্নিৱিষ্ট কৰা হৈছে। স্কুলখন গঢ়ি ওঠাত স্থানীয় এলেকাৰ ল’ৰা ছোৱালীবোৰৰ শিক্ষাৰ আসা-আকাঙ্খা পূৰ হ’ব বুলি প্ৰধানমন্ত্ৰীয়ে আশা প্ৰকাশ কৰে। আদিবাসী এলেকাত এক হেজাৰ একলব্য আদৰ্শ আবাসিক স্কুল গঢ়ি তোলাৰ প্রকল্পৰ আওতাত এই বিদ্যালয়খন গঢ়ি তোলা হৈছে। প্রধানমন্ত্রীয়ে কয়, “আদিবাসীসকলৰ ‘জনধনৰ পৰা বন-ধন’ পর্যায়লৈ উন্নীত কৰিবলৈ চৰকাৰ বিশেষভাৱে প্রতিশ্রুতিবদ্ধ। জনধন প্রকল্পত দৰিদ্র লোকসকলক অর্থনৈতিক অন্তর্ভুক্তিকৰণ কৰা হৈছে। আনফালে, বনধন প্রকল্পত অৰণ্য অঞ্চলৰ বিভিন্ন সামগ্রীৰ মাধ্যমেৰে দৰিদ্র লোকসকলৰ আয় বৃদ্ধি হ’ব। আদিবাসীসকলে যাতে তেওঁলোকৰ বিভিন্ন সামগ্রীৰ উপযুক্ত মূল্য লাভ কৰে, তাৰ বাবেই চৰকাৰে বনধন কেন্দ্র গঢ়ি তুলিছে।” স্বাধীনতা সংগ্রামত আদিবাসী বীৰসকলেযি ত্যাগ স্বীকার কৰিছে সেয়া উল্লেখ কৰি প্রধানমন্ত্রীয়ে কয়, দেশ জুৰি বিভিন্ন সংগ্রহালয় আৰু স্মাৰকৰ মাধ্যমেৰে আমি সেইসকলৰ বীৰৰ স্মৃতি সুৰক্ষিত কৰি ৰাখিছো।
গোৱা ৰোজগাৰ মেলাত প্ৰধানমন্ত্ৰীৰ ভাষণৰ লিখিত ৰূ

নমস্কাৰ, আজি গোৱা চৰকাৰে যুৱক-যুৱতীসকলক কৰ্মসংস্থাপন প্ৰদানৰ দিশত এক গুৰুত্বপূৰ্ণ পদক্ষেপ গ্ৰহণ কৰিছে। গোৱা চৰকাৰৰ বিভিন্ন বিভাগত আজি বহু যুৱকক গণ নিযুক্তি পত্ৰ দিয়া হ’ব। নিযুক্তি পত্ৰ পোৱা সকলো যুৱক-যুৱতী আৰু তেওঁলোকৰ অভিভাৱকলৈ অশেষ অভিনন্দন। মোক কোৱা হৈছে যে আগন্তুক কেইমাহমানৰ ভিতৰত গোৱা পুলিচকে ধৰি অন্যান্য বিভাগত নিযুক্তি হ’ব। ইয়াৰ দ্বাৰা গোৱা আৰক্ষী আৰু অধিক শক্তিশালী হ’ব আৰু নাগৰিক বিশেষকৈ পৰ্যটকৰ সুৰক্ষাৰ ক্ষেত্ৰত এক বৃহৎ সুবিধা বৃদ্ধি পাবলৈ গৈ আছে। সতীৰ্থসকল, যোৱা কেইসপ্তাহমানৰ পৰা দেশৰ বিভিন্ন ৰাজ্যত ধাৰাবাহিকভাৱে নিয়োগ মেলাৰ আয়োজন কৰা হৈছে। কেন্দ্রীয় চৰকাৰে নিয়োগ মেলাৰ জৰিয়তে ভাৰত চৰকাৰত প্রতিমাহে হাজাৰ হাজাৰ যুৱক-যুৱতীক চাকৰি দি আছে। মই সুখী যে য’তেই বিজেপি চৰকাৰ, ডাবল ইঞ্জিন চৰকাৰ আছে, ৰাজ্য চৰকাৰেও নিজৰ পর্যায়ত এনে চাকৰি মেলা আয়োজন কৰি আছে৷ সতীৰ্থসকল, যোৱা ৮ বছৰত কেন্দ্ৰীয় চৰকাৰে গোৱাৰ উন্নয়নৰ বাবে হাজাৰ হাজাৰ কোটি টকা বিনিয়োগ কৰিছে। প্ৰায় ৩০০০ কোটি টকা ব্যয় সাপেক্ষে মোপাত নিৰ্মাণ কৰা নতুন বিমানবন্দৰটোও শীঘ্ৰেই উদ্বোধন কৰিবলৈ ওলাইছে। এই বিমানবন্দৰ নিৰ্মাণৰ লগত জড়িত কামবোৰত গোৱাৰ হাজাৰ হাজাৰ লোকে কৰ্মসংস্থাপন লাভ কৰিছে। একেদৰে আজি গোৱাত চলি থকা সংযোগ প্ৰকল্প আৰু আন্তঃগাঁথনি প্ৰকল্পই গোৱাৰ যুৱক-যুৱতীসকলকো কৰ্মসংস্থাপনৰ সুবিধা প্ৰদান কৰিছে। স্বয়ংপুৰণ গোৱাৰ দৃষ্টিভংগী হৈছে গোৱাৰ মৌলিক সুবিধাসমূহৰ উন্নতিৰ লগতে ৰাজ্যৰ আন্তঃগাঁথনি উন্নত কৰা। গোৱা পৰ্যটন মাষ্টাৰ প্লেন আৰু নীতিৰ জৰিয়তে ৰাজ্য চৰকাৰেও গোৱাৰ উন্নয়নৰ বাবে এক নতুন ব্লুপ্ৰিণ্ট প্ৰস্তুত কৰিছে। ইয়াৰ বাবেই পৰ্যটন খণ্ডত বিনিয়োগ আৰু বৃহৎ সংখ্যক কৰ্মসংস্থাপন বৃদ্ধিৰ বাবে নতুন সম্ভাৱনাৰ সৃষ্টি হৈছে। সতীৰ্থসকল, গোৱাৰ গ্ৰামাঞ্চলসমূহক অৰ্থনৈতিক শক্তি প্ৰদানৰ লগতে পৰম্পৰাগত কৃষি কৰ্মত কৰ্মসংস্থাপন বৃদ্ধিৰ বাবেও পদক্ষেপ গ্ৰহণ কৰা হৈছে। ধান, ফল প্ৰক্ৰিয়াকৰণ, নাৰিকল, পাট, মছলা উৎপাদন কৰা কৃষকসকলক আত্মসহায়ক গোটৰ সৈতে জড়িত কৰা হৈছে। এই সকলোবোৰ প্ৰচেষ্টাই গোৱাত কৰ্মসংস্থাপন আৰু স্বনিয়োজনৰ বাবে বহুতো নতুন সুযোগ সৃষ্টি কৰিছে। সতীৰ্থসকল, আজি গোৱাত নিযুক্তি পত্ৰ পোৱা যুৱক-যুৱতীসকলক আৰু এটা কথা ক'ব বিচাৰিছো। এতিয়া আপোনালোকৰ জীৱনৰ আটাইতকৈ গুৰুত্বপূৰ্ণ ২৫ বছৰ আৰম্ভ হ’ব। এতিয়া আপোনাৰ হাতত গোৱাৰ উন্নয়নৰ লগতে ২০৪৭ চনৰ নিউ ইণ্ডিয়াৰ লক্ষ্য। গোৱাৰ উন্নয়নৰ লগতে দেশৰ উন্নয়নৰ বাবেও কাম কৰিব লাগিব। মই নিশ্চিত যে আপোনালোক সকলোৱে সম্পূৰ্ণ নিষ্ঠা আৰু প্ৰস্তুতিৰে নিজৰ কৰ্তব্য পালন কৰি যাব। আকৌ এবাৰ আপোনালোক সকলোলৈ অশেষ অভিনন্দন আৰু শুভেচ্ছা জ্ঞাপন কৰিলোঁ। ধন্যবাদ।
অন্ধ্ৰপ্ৰদেশত কেন্দ্রীয় জনজাতি বিশ্ববিদ্যালয় স্থাপনৰ বাবে কেন্দ্রীয় বিশ্ববিদ্যালয় আইন, ২০০৯ৰ সংশোধনৰ প্ৰস্তাৱত কেবিনেটৰ অনুমোদন

প্ৰধানমন্ত্রী শ্রী নৰেন্দ্ৰ মোদীৰ অধ্যক্ষতাত অনুষ্ঠিত কেবিনেট বৈঠকত আজি অন্ধ্ৰপ্ৰদেশত এখন কেন্দ্রীয় বিশ্ববিদ্যালয় স্থাপনৰ প্ৰস্তাৱত অনুমোদন জনোৱা হয়৷ অন্ধ্ৰপ্ৰদেশ পুনৰগঠন আইন, ২০১৪ৰ ত্ৰয়োদশ অনুসূচীৰ অধীনত ভিজিয়ানা জিলাৰ ৰেল্লী গাঁৱত এই কেন্দ্রীয় জনজাতি বিশ্ববিদ্যালয়খনি স্থাপন কৰা হ’ব। এই জনজাতি বিশ্ববিদ্যালয়খনি স্থাপনৰ বাবে প্ৰথম পর্যায়ত ৪২০ কোটি টকাৰ পূঁজিতো কেবিনেটে অনুমোদন জনায়৷
মহাশিৱৰাত্ৰিক দেশবাসীলৈ প্ৰধানমন্ত্ৰীৰ শুভেচ্ছা

আজি মহাশিৱৰাত্ৰি উপলক্ষে প্ৰধানমন্ত্ৰী শ্ৰী নৰেন্দ্ৰ মোদীয়ে সমগ্ৰ দেশবাসীলৈ তেওঁৰ শুভেচ্ছা জ্ঞাপন কৰিছে। প্ৰধানমন্ত্ৰীয়ে কয়, “সকলোলৈকে মহাশিৱৰাত্ৰিৰ শুভেচ্ছা জনাইছো। মহাশিৱৰাত্ৰিৰ এই পৱিত্ৰক্ষণত দেশবাসীলৈ মোৰ বহু শুভকামনা জনাইছো। ঔঁ নমঃ শিবায়।“
বায়ু সেনা দিৱসত ভাৰতীয় বায়ু সেনাক শুভেচ্ছা প্ৰধানমন্ত্ৰী

বায়ু সেনা দিৱস উপলক্ষে প্ৰধানমন্ত্ৰী শ্ৰী নৰেন্দ্ৰ মোদীয়ে ভাৰতীয় বায়ু সেনাৰ কৰ্মীসকল আৰু তেওঁলোকৰ পৰিয়ালক শুভেচ্ছা জ্ঞাপন কৰে৷ এক টুইটযোগে প্ৰধানমন্ত্ৰীয়ে কয়; "বায়ু সেনা দিৱসত সাহসী বায়ুসেনা যোদ্ধাসকল আৰু তেওঁলোকৰ পৰিয়াললৈ মোৰ শুভেচ্ছা জনাইছোঁ। नभः स्पृशं दीप्तम्-এই মূলমন্ত্ৰৰ আগত ৰাখি ভাৰতীয় বায়ু সেনাই কেইবা দশক ধৰি ব্যতিক্ৰমী নিপুণতা প্ৰদৰ্শন কৰি আহিছে। তেওঁলোকে দেশৰ নিৰাপত্তা সুনিশ্চিত কৰিছে আৰু দুৰ্যোগৰ সময়ত উল্লেখনীয় মানৱীয় মনোভাব প্ৰদৰ্শন কৰিছে।" 123 DS/SH/KG
পূণ্য তিথিত চৰ্দাৰ পেটেলক প্ৰধানমন্ত্ৰীৰ স্মৰ

চৰ্দাৰ পেটেললৈ তেওঁৰ পূণ্য তিথিত শ্ৰদ্ধাৰ্ঘ্য নিৱেদন কৰিলে প্ৰধানমন্ত্ৰী শ্ৰী নৰেন্দ্ৰ মোদীয়ে। এক বাৰ্তাত প্ৰধানমন্ত্ৰীয়ে কয়; “চৰ্দাৰ পেটেলক তেওঁৰ পূণ্য তিথিত স্মৰণ কৰিছো। স্মৰণীয় সেৱা, তেওঁৰ প্ৰশাসনীয় দক্ষতা আৰু আমাৰ ৰাষ্ট্ৰক একত্ৰিত কৰাৰ বাবে তেওঁ কৰা নিৰলস প্ৰয়াসৰ বাবে তেওঁৰ প্ৰতি ভাৰত সদায়ে কৃতজ্ঞ হৈ থাকিব”।
কমনৱেল্থ গেমছ, ২০২২ৰ ভাৰত্তোলনত ৰূপৰ পদক অৰ্জন কৰাৰ বাবে বিকাশ ঠাকুৰক অভিনন্দন প্ৰধানমন্ত্ৰী

প্ৰধানমন্ত্ৰী শ্ৰী নৰেন্দ্ৰ মোদীয়ে বাৰ্মিংহামত অনুষ্ঠিত কমনৱেল্থ গেমছ, ২০২২ৰ ভাৰত্তোলনত ৰূপৰ পদক অৰ্জন কৰাৰ বাবে বিকাশ ঠাকুৰক অভিনন্দন জনাইছে৷ এক টুইটযোগে প্ৰধানমন্ত্ৰীয়ে কয়, “কমনৱেল্থ গেমছত এইবাৰ বিকাশ ঠাকুৰে আৰু অধিক গৌৰৱ কঢ়িয়ালে, যিগৰাকীয়ে ভাৰোত্তোলনত ৰূপৰ পদক অৰ্জন কৰিলে। তেওঁৰ সফলতাত আনন্দিত হৈছো। ক্ৰীড়াৰ প্ৰতি তেওঁৰ সমৰ্পণ প্ৰশংসনীয়। আগন্তুক প্ৰচেষ্টাৰ বাবে তেওঁক শুভেচ্ছা জ্ঞাপন কৰিলো৷”
অলপতে উৎক্ষেপণ কৰা ইঅ’এছ-০৬ উপগ্ৰহে লোৱা ছবি শ্বেয়াৰ প্ৰধানমন্ত্ৰী

প্ৰধানমন্ত্ৰী শ্ৰী নৰেন্দ্ৰ মোদীয়ে শেহতীয়াকৈ উৎক্ষেপণ কৰা ইঅ’এছ-০৬ (EOS-06) উপগ্ৰহে লোৱা ছবি শ্বেয়াৰ কৰিছে। প্ৰধানমন্ত্ৰীগৰাকীয়ে কয় যে মহাকাশ প্ৰযুক্তিৰ জগতখনত এনে অগ্ৰগতিসমূহে ঘূৰ্ণীবতাহৰ সঠিক ভৱিষ্যদ্বাণী কৰাত সহায় আৰু উপকূলীয় অৰ্থনীতিকো প্ৰোৎসাহিত কৰিব। প্ৰধানমন্ত্ৰীগৰাকীয়ে এইদৰে টুইট কৰে; “অলপতে উৎক্ষেপণ কৰা ইঅ’এছ-০৬ উপগ্ৰহে লোৱা ছবি দেখিছেনে? গুজৰাটৰ কিছু সুন্দৰ ছবি শ্বেয়াৰ কৰিছো। মহাকাশ প্ৰযুক্তিৰ জগতখনত এনে অগ্ৰগতিসমূহে আমাক ঘূৰ্ণীবতাহৰ সঠিক ভৱিষ্যদ্বাণী কৰাত সহায় আৰু আমাৰ উপকূলীয় অৰ্থনীতিকো প্ৰোৎসাহিত কৰিব।”